cyanic-selkie/wikianc huggingface dataset:
பேரியம் சல்பேட்டு
நிறமி
தொகுப்புமுறை பேரியம் சல்பேட்டின் பெரும்பகுதி வண்ணப்பூச்சுகளுக்கு வெள்ளை நிறமியின் ஒரு பகுதிப்பொருளாகப் பயன்படுத்தப்படுகிறது.
உற்பத்தி
வணிக ரீதியாக பெறப்படும் பேரியம் அனைத்தும் பாரைட்டிலிருந்து பெறப்படுகின்றன, இது பெரும்பாலும் மிகவும் தூய்மையற்றது. பேரியம் சல்பைடு கொடுக்க கார்போவெப்பக் குறைப்பு ( கற்கரி மூலம் வெப்பப்படுத்துதல்) மூலம் பாரைட் செயலாக்கத்திற்குட்படுத்தப்படுகிறது:
பேரியம் சல்பேட்டுக்கு மாறாக, பேரியம் சல்பைடு தண்ணீரில் கரையக்கூடியது மற்றும் உடனடியாக ஆக்சைடு, கார்பனேட்டு மற்றும் ஆலைடுகளாக மாற்றப்படுகிறது. மிகவும் தூய்மையான பேரியம் சல்பேட்டை உற்பத்தி செய்ய, சல்பைடு அல்லது குளோரைடு சல்பூரிக் அமிலம் அல்லது சல்பேட் உப்புகளுடன் வினைப்படுத்தப்படுகிறது:
இந்த வழியில் உற்பத்தி செய்யப்படும் பேரியம் சல்பேட் பெரும்பாலும் பிளாங்க் ஃபிக்ஸே என்று அழைக்கப்படுகிறது, இதன் பொருள் பிரெஞ்சு மொழியில் "நிரந்தர வெண்மை" என்பதாகும். வண்ணப்பூச்சுகள் போன்ற நுகர்வோர் தயாரிப்புகளில் எதிர்கொள்ளும் பேரியத்தின் வடிவமே பிளாங்க் ஃபிக்ஸே ஆகும்.
ஆய்வகத்தில் பேரியம் அயனிகள் மற்றும் சல்பேட் உப்புகளின் கரைசல்களை இணைப்பதன் மூலம் பேரியம் சல்பேட்டு உருவாக்கப்படுகிறது. பேரியம் சல்பேட்டு அதன் கரையாத தன்மையின் காரணமாக பேரியத்தின் மிகக் குறைந்த நச்சுத்தன்மை உடைய உப்பு என்பதால், பேரியம் உப்புகளைக் கொண்ட கழிவுகள் சில நேரங்களில் சோடியம் சல்பேட்டுடன் வினைபப்படுத்தப்படுகின்றன. பேரியம் சல்பேட்டு சல்பேட்டின் மிகவும் கரையாத உப்புகளில் ஒன்றாகும். அதன் குறைந்த கரைதிறன் Ba2+ அயனிகளுக்கும் சல்பேட்டிற்கும் கனிம பண்பறி பகுப்பாய்விற்னா ஒரு சோதனையில் பயன்படுத்தப்படுகிறது.
நீல்சு போரின் கோட்பாடு
நீல்சு போரின் கோட்பாடு (Neils Bohr's principle) அடிப்படையான கோட்பாடாகும். அணுக்கருவைச் சுற்றி பல வரையறுக்கப்பட்ட சுற்றுப் பாதைகளில் எலக்ட்ரான்கள் தொடர்ந்து சுற்றி வருகின்றன. போரின் கோட்பாட்டின்படி,
பகுப்பு:அணுக்கருவியல் பகுப்பு:இயற்பியல் தொடர்பான குறுங்கட்டுரைகள்
தூய்மையின்மை அச்சம்
தூய்மையின்மை அச்சம் அல்லது மைசோபோபியா (Mysophobia, அல்லது verminophobia, germophobia, germaphobia, bacillophobia, bacteriophobia) என்பது மாசு மற்றும் நுண்ணுயிரிகள் குறித்த அச்சக் கோளாறு ஆகும். 1879 ஆம் ஆண்டில் வில்லியம் ஏ. ஹம்மண்ட் என்பவரால் இந்த சொல் உருவாக்கப்பட்டது. ஒருவர் தனது கைகளை மீண்டும் மீண்டும் கழுவுவதாகக் காட்சிப்படுத்தப்பட்ட பெருவிருப்ப கட்டாய மனப்பிறழ்வு (OCD) ஒன்றை விளக்குவதற்கு அவர் இச்சொல்லைப் பயன்படுத்தினார். மைசோபோபியா என்ற சொல் மிக நீண்ட காலமாகக் கட்டாயமாகக் கை கழுவுதலுடன் தொடர்புடையது. அழுக்கு, அசுத்தம் ஆகியவற்றின் காரணமான அசாதாரண பயத்துடன் நேரடியாக தொடர்புடைய பெயர்களில் மோலிஸ்மோபோபியா (molysmophobia) அல்லது மோலிசோமோபோபியா (molysomophobia), ரைபோபோபியா (rhypophobia), ரூபோபோபியா (rupophobia) ஆகியவையும் அடங்கும். அதேசமயம் பேசிலோபோபியா (bacillophobia), மற்றும் பாக்டீரியோபோபியா (bacteriophobia) ஆகிய சொற்கள் பொதுவாக பாக்டீரியா மற்றும் நுண்ணுயிரிகள் குறித்த பயத்தைக் குறிக்கின்றன.
மைசோபோபியா என்ற சொல் பண்டைய கிரேக்க சொற்களான μύσος (மியூசோஸ்), "அசுத்தமானது" மற்றும் φόβος (போபோஸ்), "பயம்" ஆகியவற்றிலிருந்து உருவானது.
அறிகுறிகள்
மைசோபோபியாவால் பாதிக்கப்படுபவர்கள் பொதுவாக பின்வரும் அறிகுறிகளை அதிகமாகக் காண்பிப்பார்கள்:
மைசோபோபியா தனிநபர்களின் அன்றாட வாழ்க்கையைப் பெரிதும் பாதிக்கிறது. கிருமிகளால் அதிகப்படியான தொற்றுகளுக்கு ஆளாகும்போது கடினமான சுவாசம், அதிகப்படியான வியர்வை, அதிகரித்த இதயத் துடிப்பு, திகில் நிலை போன்ற நோய் உணர்குறிகள் தீவிரத்தன்மையை ஏற்படுத்தும்.
காரணிகள்
ஒரு நபர் கவலை, மனச்சோர்வு அல்லது அதிர்ச்சிகரமான சூழ்நிலை போன்ற மைசோபோபியாவை உருவாக்க பல அடிப்படைக் காரணிகள் உள்ளன. சுகாதாரம் பெரிதும் ஒருங்கிணைக்கப்பட்ட ஒரு கலாச்சாரத்தில் வளர்வது (கை சுத்திகரிப்பிகள், கழிப்பறை இருக்கை மூடிகள் மற்றும் மளிகை வண்டிகளுக்குப் பயன்படுத்தப்படும் நுண்ணுயிரித் தடுப்பித் துடைப்பான்கள் போன்ற பொதுவாகப் பயன்படுத்தப்படும் சமூகங்களில்), மைசோபோபியாவின் வளர்ச்சிக்கு ஒரு முக்கிய உந்து சக்தியாகவும் இருக்கலாம்.
சமூகம்
மைசோபோபியாவால் பாதிக்கப்பட்ட சில பிரபலமான நபர்களில் நிக்கோலா தெஸ்லா, ஹோவார்ட் ஹியூஸ், சதாம் உசேன் ஆகியோர் அடங்குவர்.
வெளி இணைப்புகள்
பகுப்பு:அச்சக் கோளாறு
மு. பாலசுந்தரம்
முருகேசு பாலசுந்தரம் (Murugesu Balasundaram, (ஏப்ரல் 7, 1903 - திசம்பர் 15, 1965) இலங்கையின் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார்.
வாழ்க்கைச் சுருக்கம்
மெதடிஸ்த குரு வண. கே. எஸ். முருகேசு என்பவருக்குப் பிறந்தவர் பாலசுந்தரம். யாழ்ப்பாணம் கில்னர் கல்லூரியிலும், கொழும்பு ரோயல் கல்லூரியிலும் கல்வி பயின்று பின்னர் கொழும்பு பல்கலைக்கழகக் கல்லூரியில் பயின்று அறிவியலில் பட்டம் பெற்றார். புலமைப் பரிசில் பெற்று லண்டன் சென்று அங்கு கேம்பிரிச் பல்கலைக்கழகத்தில் கலைமாணிப் பட்டம் பெற்றுத் திரும்பினார். சிறிது காலம் அவர் ஊடகவியலாளராகப் பணியாற்றிய பின்னர் சட்டம் பயின்று சட்ட வல்லுனரானார்.
அரசியலில்
பாலசுந்தரம் இலங்கைத் தமிழரசுக் கட்சி இணைந்து மார்ச் 1960 தேர்தலில் கோப்பாய் தொகுதியில் போட்டியிட்டு தமிழ் காங்கிரஸ் கட்சியின் சார்பில் போட்டியிட்ட டி. குணரத்தினம் என்பவரை 5,343 வாக்குகள் வித்தியாசத்தில் வெற்றியீட்டி நாடாளுமன்றம் சென்றார். சூலை 1960 தேர்தலில் மீண்டும் வெற்றி பெற்றார். 1965 இல் தமிழரசுக் கட்சியில் இருந்து வெளியேற்றப்பட்ட பாலசுந்தரம், 1965 தேர்தலில் சுயேட்சையாகப் போட்டியிட்டு 568 வாக்குகள் மட்டும் பெற்றுத் தோல்வியடைந்தார்.
மேற்கோள்கள்
பகுப்பு:1903 பிறப்புகள் பகுப்பு:1965 இறப்புகள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இலங்கையின் வட மாகாண நபர்கள்
சீத்லா மாதா, பஞ்சாப்
thumb| சீத்லா-மாதா-மந்திர்-வாயில், [[லாகூர்]] சீத்லா மாதா (Seetla Mata) என்பது பஞ்சாபி நாட்டுப்புற மதத்தின் ஒரு பகுதியாக இருக்கும் நாட்டுப்புற தெய்வம். பெரியம்மை நோய்க்கான இத்தெய்வம் சீத்லா மற்றும் இதன் மீட்புக்காக வழிபடப்படுகிறாள்.
தோற்றம்
சீத்லா மாதாவின் வழிபாட்டு முறை வரலாற்றுக்கு முந்தைய காலத்தைச் சேர்ந்தது. இது அரப்பா நாகரிகத்துடன் தொடர்புடையது. அரப்பாவில் கண்டெடுக்கப்பட்ட முத்திரை ஒன்றில் நீண்ட முடியுடன் ஏழு சிறுமிகளின் உருவங்கள் உள்ளன. இவர்கள் சீத்லா மாதா மற்றும் சீத்லா மாதாவின் ஆறு சகோதரிகள் என நம்பப்படுகிறது.
சகோதரிகள்
சீத்லா மாதா சில சமயங்களில் ஆறு சகோதரிகளைக் கொண்டவராகவும், மற்ற நேரங்களில் எட்டு சகோதரிகளில் மூத்தவராகவும் சித்தரிக்கப்படுகிறார். இவர்கள் அனைவரும் கொப்புள நோய்களை உண்டாக்கி, குணமடைய வழிபடுகிறார்கள். சகோதரிகள்: மசானி, பசந்தி, மக மாயி, போலம்டே, லம்காரியா மற்றும் அக்வானி ஆவர். சீத்லா மாதாவின் மைய சன்னதியைச் சுற்றிலும் பல கோயில்கள் உள்ளன. இவற்றில் ஒன்று பகர்வாலி அல்லது மலை என அழைக்கப்படுகிறது. பஞ்சாபியில், சீத்லா மாதாவின் சகோதரிகளின் ஆலயங்கள் "மாத்யா" என்று அழைக்கப்படுகின்றன.
வழிபாடு
சீத்லா மாதாவை வருடத்தின் எந்த நேரத்திலும் வழிபடலாம். இருப்பினும், பஞ்சாபி நாட்காட்டியின் படி பஞ்சாபி மாதமான சைட் (மார்ச்-ஏப்ரல்) மாதம் சிறப்பு வழிபாட்டுக் காலம் ஆகும். பொதுவாக, திங்கள், செவ்வாய் மற்றும் புதன் கிழமைகளில் பக்தர்கள் அதிகாலையில் வழிபடப்படுகிறாள்.
பஞ்சாபி நாட்காட்டியின் கடைசி மாதம் மற்றும் கோதுமை பழுக்க வைக்கும் பருவம் என்பதால் பஞ்சாபி கலாச்சாரத்தில் சாய்ட் மாதம் முக்கியமானது. மேலும், பசந்த் (வசந்த காலம்) பருவமாகும். சீத்லா மாதாவின் பெயர்களில் ஒன்று பசந்தி, எனவே இவர் பசந்தின் எதிர்மறையான பக்கத்தைப் பிரதிநிதித்துவப்படுத்துகிறார்.
மரங்கள்
சீத்லா மாதாவும் அவரது சகோதரிகளும் வேம்பு (அசாதிராக்டா இண்டிகா), கருவேலமரம் (அகாசியா அராபிகா) அல்லது வன்னி (புரோசோபிசு ஸ்பெசிகெரா) மரங்களில் வசிக்கின்றனர்.
சன்னதி
சன்னதிகள் குளங்களின் கரையில் அமைந்துள்ளன. இந்த ஆலயம் சில செங்கற்களால் ஆனது மற்றும் வழக்கமான பூசாரிகள் இல்லை.
பாட்டியாலாவில் உள்ள சீல் கிராமத்தின் புனிதத் தலங்களிலும், லூதியானா மாவட்டத்தில் உள்ள ஜார்க் கிராமத்திலும் வருடாந்திர திருவிழாக்கள் நடைபெறும் மிக முக்கியமான கோவில்கள் ஆகும்.
கண்காட்சிகள்
ஜராக் கண்காட்சி பஞ்சாபின் முக்கியமான திருவிழாக்களில் ஒன்றாகும். இக்கண்காட்சி லூதியானா மாவட்டத்தில் உள்ள தெஹ்சில் பெயில் கிராமமான ஜார்கில் நடைபெறுகிறது. இந்த கண்காட்சி பகோரியா கண்காட்சி என்றும் அழைக்கப்படுகிறது. இது சீத்லா மாதாவின் நினைவாக செத் (மார்ச்-ஏப்ரல்) மாதத்தில் ஏற்பாடு செய்யப்படுகிறது. திருவிழா நாளில், சீத்லா மாதாவின் பக்தர்கள் குளத்தின் அருகே கூடி, பூமியின் ஒரு பகுதியை மேடாக உருவாக்குகிறார்கள். அம்மன் சன்னதியாக இந்த மேடு போற்றப்படுகிறது.
ஜார்க் கண்காட்சியில் பிரார்த்தனைகள் மற்றும் பூசைகள் நடத்தப்படுகின்றன. இனிப்பு குல்குலா (வெல்லம் அணிச்சல்) திருவிழாவிற்கு ஒரு நாள் முன்னதாக தயாரிக்கப்பட்டு, திருவிழா நாளில் அம்மனுக்குப் பிரசாதமாகப் படைக்கப்படுகிறது. பின்னர் அம்மனுக்கு விருப்பமான கழுதைகளுக்கு இனிப்புகள் வழங்கப்படுகின்றன. இந்த நிகழ்விற்காகக் கழுதைகள் பிரத்தியேகமாக அலங்கரிக்கப்படுகின்றன. குயவர்கள் கவர்ச்சிகரமான வண்ணமயமான போர்வைகளைப் போர்த்தியுள்ளனர். சிலர் கழுதையின் கழுத்தில் மணிகள் அல்லது சங்கு மணிகளைப் போடுவார்கள்.
தற்காலிக அரங்கங்கள் அமைக்கப்பட்டு, கண்காட்சியில் கலாச்சார நிகழ்ச்சிகள் நடத்தப்படுகின்றன.
மற்ற பகுதிகளில் வழிபாடு
சீத்லா மாதா இந்தியா, பாக்கித்தான், நேபாளம் மற்றும் வங்கதேசத்தின் பல்வேறு பகுதிகளில் வழிபடப்படுகிறார். இருப்பினும், வழிபாட்டின் தோற்றம் மற்றும் வடிவம் பிராந்தியத்திற்குப் பிராந்தியம் மாறுபடும்.
இந்து மதத்தில் சீத்லா மாதா மற்றும் சீதாலாவின் நாட்டுப்புற வடிவம்
சீத்லா மாதா இந்து மதத்தில் இணைக்கப்பட்டவர். இருப்பினும், இவரது பிறப்பு பஞ்சாபில் வித்தியாசமாகப் புனையப்பட்டு விளக்கப்பட்டுள்ளது. இந்து மதத்தில், இவர் சீத்தலா தேவி என்று அழைக்கப்படுகிறார் மற்றும் இவர் ஏழு சகோதரிகளில் ஒருவர் அல்ல.
ஜுவராசுரன், காய்ச்சல் அரக்கன், ஓலாதேவி, காலரா தெய்வம், கெந்து-தேபாதா, தோல் நோய்களின் கடவுள், ரக்தபதி, இரத்த நோய்த்தொற்றுகள் மற்றும் அறுபத்து நான்கு தொற்றுநோய்களின் தெய்வம் என சீத்லாவுடன் தொடர்புடைய தெய்வங்கள் உள்ளன. சீத்லா இளம் கன்னிப் பெண்ணாக, கழுதையின் மீது சவாரி செய்து, ஒரு சிறிய விளக்குமாறு (நுண்ணுயிரிகளைப் பரப்ப அல்லது தூசி அகற்ற) மற்றும் பருப்பு வகைகள் (தீநுண்மி) அல்லது குளிர்ந்த நீர் (குணப்படுத்தும் கருவி) நிரம்பிய ஒரு பானையைப் பிடித்தபடி, காட்டப்படுகிறாள்.
மேற்கோள்கள்
பகுப்பு:பஞ்சாபி நாட்டார் சமயம்
இராஜேந்திரப்பட்டினம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிள்ளையார்குளம் முனியசாமி கோயில்
பிள்ளையார்குளம் முனியசாமி கோயில் தமிழ்நாட்டில் திருநெல்வேலி மாவட்டம், பிள்ளையார்குளம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தல்பீர் சிங் சுகாக்
தல்பீர் சிங் சுகாக், இந்தியத் தரைப்படை தளபதி ஆவார். இவர் 31 சூலை 2014 முதல் 26வது தலைமை ராணுவ தளபதியாக பதவி வகிப்பார்.
மேற்கோள்கள்
பகுப்பு:வாழும் நபர்கள் பகுப்பு:1954 பிறப்புகள்
சாக்‌ஷி தன்வர்
சாக்‌ஷி தன்வர் (Sakshi Tanwar) 1973 ஜனவர் 12 அன்று பிறந்த ஒரு நடிகர், தொலைக்காட்சி நிகழ்ச்சி வழங்குநர் ஆவார். இவர் "கஹானி கர் கர் கி" மற்றும் "பேட் அச்சே லக்தே ஹெயின்" போன்ற (2016), தொலைக்காட்சி நெடுந்தொடர்களில் நடித்ததன் மூலம் அறியப்படுகிறார். அவர் ஆமீர் கானுடன் தங்கல் என்றத் திரைப்படத்தில் நடித்துள்ளார்.
இளமை வாழ்க்கை
இந்தியாவிலுள்ள ராஜஸ்தான் மாநிலம் அல்வாரைச் சேர்ந்த நடுத்தர குடும்பத்தில் தன்வர் 1793 ஜனவரி 12 அன்று பிறந்துள்ளார். இவரது தந்தை ராஜேன்ந்திர சிங் தன்வர் ஓய்வு பெற்ற சிபிஐ அலுவலர் ஆவார். புது தில்லியில் உள்ள லேடி ஸ்ரீராம் கல்லூரியில் பட்டம் பெறுவதற்கு முன்னர், பல கேந்திரிய வித்யாலயா பள்ளிகளில் பயின்றுள்ளார். பள்ளிப் படிப்பை முடித்த பின்னர், அவர் ஒரு ஐந்து நட்சத்திர விடுதிகளில் விற்பனையாளராகப் பணியாற்றினார். கல்லூரியில், அவர் நாடகத் துறையின் செயலாளர் மற்றும் தலைவர் ஆவார். பட்டப்படிப்புக்குப் பிறகு, நிர்வாக சேவைகள் மற்றும் வெகுஜன தகவல்தொடர்புகளுக்கான நுழைவு தேர்வுகளுக்குத் தயாராக இருந்தபோது, அவர் 1998 ஆம் ஆண்டில் தேசிய ஒளிபரப்பாளரான தூர்தர்ஷனின் திரைப்பட பாடல்களை அடிப்படையாகக் கொண்ட "ஆல்பெலா சூர் மேலா" என்ற ஒரு  நிகழ்ச்சிக்கான குரல் சோதனையில் தேர்ந்தடுக்கப் பட்டார். பின்னர், அவர் நிகழ்ச்சி வழங்குபவராக தேர்ந்தெடுக்கப்பட்டார்.
தொழில்
1998இல் "ஆல்பெலா சூர் மேலா" என்ற தொலைக்காட்சி நிகழ்ச்சியில் அறிமுகமான பிறகு, "கஹானி கர் கர் கி" என்ற தொலைகாட்சித் தொடரில் பார்வதி அகர்வாலின் பாத்திரத்தில் நடித்ததற்காக தன்வர் புகழ் பெற்றார். 2011 மற்றும் 2014 ஆம் ஆண்டுகளுக்குப் பிறகு, அவர் ராஜ் கபூர் மற்றும் ப்ரியா கபூர் உடன் "படே அச்சே லாகே ஹெயின்" என்ற படத்தில் நடித்தார்.
டிசம்பர் 2012 ல், அவர் "கோன் பனேகா குரோர்பதி" என்ற நிகழ்ச்சியில் தோற்றமளித்தார். 2016இல் சமூக முரண்பாடுகளுக்கு எதிராக உலக தரம் வாய்ந்த மல்யுத்த வீரர்களாக்க தனது மகள்களைப் பயிற்றுவிக்கும் முன்னாள் மல்யுத்த வீரர் மகாவீர் சிங் போகாட் (ஆமிர் கான் நடிக்க, தன்வர் அவரது மனைவி தயா கவுர் என்ற வேடத்தில் நடித்துள்ளார், சாக்‌ஷி தன்வர் "டையோகர் கி தாலி"யின் நிகழ்ச்சியில் வருகிறார். இது 2018 பிப்ரவரி 26 ஆம் தேதி அன்று "எபிக்" சேனலில் ஒளிபரப்பப்பட்டது.
சொந்த வாழ்க்கை
2018இல், சாக்‌ஷி தித்யா தன்வர் என்ற ஒன்பது மாதக் குழந்தையை தத்து எடுத்துக் கொண்டுள்ளார்.
மரியாதைகள்
2013இல் அவர் இந்தியா டுடே தொலைக்காட்சியின் மிகவும் பிரபலமான திரைக்கதை ஜோடி விருது பெற்றார். ஏப்ரல் 2013இல், ஆர்மேக்ஸ் மீடியா நடத்திய ஒரு கணக்கெடுப்பில், தன்வர் சிறந்த 5 நம்பகமான பிரபலங்களில் ஒருவராக இடம் பெற்றார்.
வெளி இணைப்புகள்
பகுப்பு:வாழும் நபர்கள் பகுப்பு:1973 பிறப்புகள் பகுப்பு:இந்திய தொலைக்காட்சி நடிகைகள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள்
மல்தோவா
மல்தோவா குடியரசு (Republica Moldova) கிழக்கு ஐரோப்பாவில் நாடுகளால் சூழப்பட்ட ஒரு நாடாகும். இதன் மேற்கே ருமேனியாவும், வடக்கு, கிழக்கு மற்றும் தெற்குப் பகுதிகளில் உக்ரேனும் அமைந்துள்ளன. 1812இல் இது உருசியப்ப் பேரரசுடன் இணைக்கப்பட்டு, உருசியாவின் வீழ்ச்சியின் பின்னர் 1918இல் ருமேனியாவுடன் இணைக்கப்பட்டது. 1940 இல் சோவியத் ஆக்கிரமிப்பு மற்றும் இரண்டாம் உலகப் போர் ஆகியவற்றின் பின்னர் இது சோவியத் ஒன்றியத்தின் கீழ் மல்தோவிய சோவியத் சோசலிசக் குடியரசு ஆகியது. பனிப்போர் முடிவில் சோவியத் ஒன்றியம் கலைக்கப்பட்டபோது ஆகஸ்ட் 27, 1991 இல் இந்நாடு முழுமையாக விடுதலை பெற்றது.
மல்தோவா ஒரு நாடாளுமன்ற சனநாயக நாடாகும். நாட்டின் தலைவராக சனாதிபதியும் அரசுத் தலைவராக தலைமை அமைச்சரும் உள்ளனர். விடுதலை பெற்ற நாளிலிருந்து மல்தோவா ஒரு நடுநிலை நாடாக விளங்கி வருகிறது.
வெளி இணைப்புகள்
பகுப்பு:ஐரோப்பிய நாடுகள் பகுப்பு:முன்னாள் சோவியத் ஒன்றிய நாடுகள்  பகுப்பு:நிலம்சூழ் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
கழியல்நடை ஆட்டம்
கழியல்நடை ஆட்டம் தமிழகத்தில் வேலூர் மாவட்டத்தில் விளையாடப்படுகிறது. கழியில் யாரும் நிற்க முடியாது. ஆடலாம். (மிதிவண்டியில் யாரும் நிற்க முடியாது. ஓடலாம். அது போன்ற நேர்நிலைதான் இது)
கழியல்நடை ஆட்டத்தில் இரண்டு வகை உண்டு.
சுமார் கை அளவு பருமனும், பத்து அடி உயரமும் கொண்ட ஒரு மூங்கில் கழியில் சுமார் ஒருமுழ உயரமுள்ள கணுவுக்கு மேல் சுமார் ஒரு அடி நீளமுள்ள அதே பருமன் கொண்ட துண்டுக் கழி ஒன்றைக் கட்டி, அதில் காலை உருத்தாமல் இருக்கத் துணிகளைச் சுற்றி வைத்துக்கொண்டு சுவரைப் பிடித்துக்கொண்டு அந்தத் துண்டுக்கழியின் மேல் இருபுறமும் காலை ஊன்றி நின்று, கம்பைத் தூக்கித் தவ்வித் தவ்வி நடந்து செல்லுதல் ஒருகழி நடை
பொய்க்கால் குதிரை ஆட்டத்தில் இரண்டு கால்களிலும் கட்டை கட்டிக்கொண்டு அதன்மேல் நடந்து ஆடுவர். இந்தக் கட்டை சுமார் 10 அங்குல உயரந்தான் இருக்கும்.
இரண்டு கழிகளில் ஏறி நடக்கும் இருகழி நடை ஆட்டத்தில் சுமார் ஐந்தடி உயரத்துக்கு மேல் நின்று அதற்கும் மேலுள்ள அதன் தலைக்கொம்பைப் பிடித்துக்கொண்டு நடந்து கூட்டாகப் பலர் ஆடுவர். இதனைக் கொக்கலிக்கட்டை ஆட்டம் எனவும் கூறுகின்றனர்.
மேலும் பார்க்க
பகுப்பு:தமிழர் விளையாட்டுகள்
வில்லியம் பார்பர் (துடுப்பாட்டக்காரர், பிறப்பு 1881)
வில்லியம் பார்பர்  (William Barber, பிறப்பு: ஆகத்து 17 1881, இறப்பு: ஏப்ரல் 26 1971), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1904-1924 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் பார்பர் (துடுப்பாட்டக்காரர், பிறப்பு 1881) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1881 பிறப்புகள் பகுப்பு:1971 இறப்புகள் பகுப்பு:பிரித்தானிய மிலிட்டரி துடுப்பாட்டக்காரர்கள்
நொதுமி விண்மீன்
ஒரு மிகப் பெரிய விண்மீன் ஈர்ப்பு சக்தியால் உருவான வீழ்ச்சியால் மீயொழிர் வெடிப்புக்கு உட்பட்டு மீதியாக உருவாகும் ஒரு விண்மீன் வகையே நொதுமி விண்மீன் ஆகும். இவ்வகை விண்மீன்கள் மீயொழிர் வெடிப்பில் இருந்து மீண்ட நொதுமிகளாலேயே உருவாக்கப்பட்டு உள்ளன. இவை மிகுந்த வெப்பமுடைய விண்மீன்களாகும். குவான்டம் கொள்கைக்கேற்ப இவ்வகை விண்மீன்கள் மென்மேலும் சுருக்கமடைய முடியாது. நொதுமி விண்மீன் சூரியனைப் போல ஒன்று தொடக்கம் இரண்டு மடங்கு திணிவைக் கொண்டாலும், இவ் விண்மீன் மிகவும் சிறியது. அதாவது புவியில் உள்ள சராசரி நகரத்தின் நீளத்தையே ஆரையாகக் கொண்டுள்ளது (12 km).
உருவாகும் விதம்
மீயொளிர் விண்மீன் வெடிப்பு ஒன்றின் போது மிகப்பெரும் விண்மீனின் உள்ளகம் ஈர்ப்பால் சுருக்கப்பட்டு நொதுமி விண்மீனாக மாற்றமடைகின்றது.
துடிவிண்மீன்
மூலக்கட்டுரை - துடிவிண்மீன்
கண்டுபிடிப்பு
இதை 1967ஆம் ஆண்டு அண்டனி மற்றும் பர்னல் என்ற இரு வானியலாலர்கள் கண்டறிந்தனர். இதற்கு முன் இத்துடிப்பலைகளை வேற்று கிரக வாசிகள் அனுப்பும் சிக்னல் என இதை கண்டுபிடிக்கும் வரை நம்பிக்கொண்டிருந்தனர்.
கண்டுபிடிப்பின் வரலாறு
1934ஆம் ஆண்டு வால்டர் பேட் என்பாரும் ஃப்ரிட்ஸ் சுவிக்கி என்பாரும் முதன்முதலில் நொதுமி விண்மீன் இருக்கக் கூடும் என முன்மொழிந்தனர். பின்னர் பல வகை தொலைக் காட்டிகள் மூலம் நொதுமி விண்மீன் அவதானிக்கப்பட்டது.
பகுப்பு:அண்டவியல்
கட்டகருப்பன்பட்டி ஊராட்சி
கட்டகருப்பன்பட்டி ஊராட்சி (Kattakaruppanpatty Gram Panchayat), தமிழ்நாட்டின் மதுரை மாவட்டத்தில் உள்ள செல்லம்பட்டி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1311 ஆகும். இவர்களில் பெண்கள் 626 பேரும் ஆண்கள் 685 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தூத்துக்குடி மக்ரூன்
தூத்துக்குடி மக்ரூன் (Thooththukkudi macaroon) என்பது இந்தியாவில் தமிழ்நாடு மாநிலத்தில் உள்ள துறைமுக நகரமான தூத்துக்குடியில் முதன்முதலில் தயாரிக்கப்பட்ட ஒரு சிறப்பு வகை மக்ரூன் ஆகும். மக்ரூன்கள் பாரம்பரியமாக வாதுமையிலிருந்து தயாரிக்கப்படுகின்றன. ஆனால் தூத்துக்குடி மக்ரூன்கள் முந்திரியினை முக்கிய மூலப்பொருளாகக் கொண்டுள்ளன. thumb|226x226px| தூத்துக்குடி மக்ரூன்
வரலாறு
தூத்துக்குடி மக்கரூன் அடிப்படையில் தூத்துக்குடியில் இந்தியமாக்கப்பட்ட ஐரோப்பிய மாக்கரூன் ஆகும். இதனை அருணாசலம் பிள்ளை என்பவர் இம்மாவட்டத்தில் அறிமுகப்படுத்தினார். தூத்துக்குடிக்கு வந்த போர்த்துகீசிய மாலுமிகள் உள்ளூர் தொழிலாளர்களை மக்ரூன்கள் தயாரிக்கப் பயன்படுத்தியதாகவும், அதனை இவர்கள் தற்போதைய வடிவத்திற்கு மேம்படுத்தினர் என்று வரலாறு கூறுகின்றது. இதேபோன்ற தயாரிப்பு மங்களூருவின் அடுமனைகளிலும் பரவலாகப் பிரபலமாக உள்ளது. இந்த மக்ரூன்கள் கோவாவின் போர்த்துகீசிய காலனித்துவத்தினாலும், கோவா கத்தோலிக்கர்கள் தென்கனராவிற்கு குடிபெயர்ந்ததாலும் இப்பகுதிகளில் அறிமுகமானது.
மேற்கோள்கள்
பகுப்பு:தமிழர் சமையல் பகுப்பு:தூத்துக்குடி பகுப்பு:இந்திய உணவுகள்
தாட்பூட் தஞ்சாவூர்
தாட்பூட் தஞ்சாவூர் 1994 இல் வெளிவந்த தமிழ்த் திரைப்படமாகும். பாபு கணேஷ் நடித்த இப்படத்தை விஜய் கிருஷ்ணராஜ் இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள்
கிப் உபகரணம்
வடிவமைப்பு மற்றும் செயல்முறை
இந்த உபகரணமானது பெரும்பாலும் கண்ணாடியாலும், சில நேரங்களில் பாலித்தீனாலும் செய்யப்பட்டதாக இருந்தது. இந்த உபகரணத்தில் செங்குத்தான திசையில் அடுக்கப்பட்ட மூன்று அறைகள் இருந்தன. மேலே உள்ள அறையானது நடுவில் உள்ள அறையின் வழியாகச் செல்லக்கூடியதும் கீழே உள்ள அறையில் முடியக்கூடியதுமான ஒரு குழாயைக் கொண்டதாக உள்ளது. நடுவில் உள்ள அறைக்கும், மேலே உள்ள அறைக்கும் நேரடியான திறப்பு கிடையாது. ஆனால், கீழே உள்ள அறையிலிருந்து நடுவில் உள்ள அறையானது ஒரு தக்க வைக்கும் தகட்டால் (துளைகளை உடைய கூம்பு வடிக கண்ணாடித் தகடு) பிரிக்கப்பட்டுள்ளது. இந்த அமைப்பு திரவம் மற்றும் வாயுக்களை மட்டும் செல்ல அனுமதிப்பதாக உள்ளது. திண்மப் பொருள் (உதாரணமாக இரும்பு சல்பைடு) மத்தியில் உள்ள அறையில் தக்க வைக்கும் தட்டின் வழியே செல்லாத அளவிற்குப் போதுமான அளவில் வைக்கப்படுகிறது. திரவம், உதாரணமாக அமிலம், மேலறையில் ஊற்றப்படுகிறது. ஊற்றப்பட்ட அமிலமானது கீழே உள்ள அறைக்குச் செல்ல முடியுமென்றாலும் அதற்கு மேலே உள்ள காற்றின் அழுத்தத்தால் அவ்வாறு செய்ய இயலாத நிலை உள்ளது. ஊற்றப்பட்ட திரவமானது கீழே செல்வதற்கு மத்திய அறையின் மேற்பகுதியில் உள்ள ஒரு நிறுத்து அடைப்பானை திறக்கச் செய்ய வேண்டியுள்ளது. திறப்பான் திறக்கப்பட்டு காற்றானது அறையை விட்டு வெளியேறியவுடன் திரவமானது கீழே செல்கிறது. கீழறை நிரம்பியவுடன் தக்க வைக்கும் தட்டின் வழியாக திரவமானது மத்திய அறையில் உள்ள திண்மப் பொருளுடன் வினைபுரிகிறது. இந்த வினையிலிருந்து வெளிவரும் வாயுவைத் நிறுத்து அடைப்பானைத் திறந்து தேவையான போது வெளியே எடுத்துக் கொள்ளலாம். நிறுத்து அடைப்பானானது மூடியிருந்தால் மத்திய அறையிலிருந்த உற்பத்தியான வாயுவின் அழுத்தமானது அமிலத்தை மீண்டும் கீழறைக்கே திருப்பி அனுப்பி திண்மப் பொருளுடன் தொடர்பில்லாத நிலைக்கு தள்ளி விடுகிறது. இந்த நிலையில் வேதி வினையானது நிறுத்து அடைப்பான் திறக்கப்பட்டு உருவான வாயுவானது வெளியில் எடுக்கப்படும் வரை நிறுத்தி வைக்கப்படுகிறது.
கிப்பின் இந்த உபகரணமானது பயன்படுத்தப்படும் திண்மப் பொருளானது அமிலத்தில் கரையும் தன்மையற்றதாக இருப்பின் முறையாகச் செயல்படுகிறது. கரையும் தன்மை பெற்ற திண்மப் பொருளாக இருப்பின் அமிலத்தில் (அ) திரவத்தில் கரைந்த திண்மமானது, திரவத்தின் நிலை கீழிறக்கப்பட்ட பின்னும் வாயுவை வெளியேற்றும் வினையானது தொடர்ந்து நடைபெறுகிறது. விளைபொருளாகக் கிடைக்கும் வாயுவானது, வினை தீவிரமானதாக இருந்தாலும், நீராவியுடன் கலந்திருப்பதாலும் மேலும் தூய்மைப்படுத்தப்படவோ அல்லது உலர்த்தப்படவோ அல்லது இரண்டு செயல்முறைகளுமோ தேவைப்படக்கூடிய ஒன்றாக உள்ளது.
மேற்கோள்கள்
பகுப்பு:ஆய்வுக்கூடக் கருவிகள்
எகிப்திய அரபு விக்கிப்பீடியா
எகிப்திய அரபு விக்கிப்பீடியா, விக்கிப்பீடிய கலைக் களஞ்சியத்தின் எகிப்திய அரபு மொழி பதிப்பு ஆகும். ஏப்ரல் 2008ல் இது தொடங்கப்பட்டது. மார்ச் மாதம் 2009ல் இதன் கட்டுரைகளின் எண்ணிக்கை இரண்டாயிரத்தை தாண்டியது. கட்டுரைகளின் எண்ணிக்கை அடிப்படையில் நூற்றி இருபதாவது இடத்தில் இருக்கும் எகிப்திய அரபு விக்கியில் இன்று வரை மொத்தம் கட்டுரைகள் உள்ளன. பிரதான அரபு விக்கிப்பீடியாவில் எகிப்தியர்களே அதிகம் பங்களித்து வந்த நிலையில், தனி எகிப்திய விக்கிப்பீடியா பாமர எகிப்தியர்களையும் ஈர்க்கும் என்ற கருத்தின் அடிப்படையில் இது தொடங்கப்பட்டது.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
நிறைவுப் போட்டி (பொருளியல்)
பொருளியலில் நிறைவுப் போட்டி (Perfect Competition) நிலவும் பொழுது அங்காடியும், நிறுவனங்களும் குறுகியகாலத்திலும் நீண்ட காலத்திலும் ஒருசில நிபந்தனைகளுக்குட்பட்டு சமநிலை (Equilibrium) அடைகின்றன ஒரு பொருளின் விலை அதன் தேவையையும் (Demand), அளிப்பையும் (Supply) சார்ந்துள்ளது. இவைகளே விலையை நிர்ணயிக்கின்றன. பொருள்கள் உற்பத்தியாளர்களால் உற்பத்தி செய்யப்பட்டு அங்காடிக்கு (market) வருபவைகளின் தொகுதி “அளிப்பு” ஆகும். ஒரே நிறுவனம் அங்காடி முழுவதற்குமாக  உற்பத்தி செய்வது முற்றுரிமை என்றும் பல நிறுவனங்கள் உற்பத்தி செய்வது நிறைவுப் போட்டி என்றும் அழைக்கப்படும். செவ்வியல் பொருளாதார அறிஞர்கள் (Classical Economists) அங்காடியில் நிறைவுப் போட்டி நிலவுவாதகக் கருதி வந்தனர். ஆதலால் விலை நிர்ணயிக்கும் காரணிகளும் அதையொட்டியே அமையும் என்று கூறினர். நடைமுறையில் இவ்வாறு முற்றுரிமையோ அல்லது நிறைவுப் பேட்டியோ வாலாயமாகக் காண இயலாது. இதையே ஜோன் ராபின்சன் என்னும் அறிஞர் விளக்குகின்றார். அங்காடியில் அளிப்பையும் தேவையையும் பொறுத்து விலை மாறிக் கொண்டே இருக்கும்.
திருமதி ஜோன் ராபின்சன் அவர்களும், சோம்பாலின் மற்று டிரிபின் ஆகிய அறிஞர்கள் இது பற்றி விளக்குகின்றனர். அங்காடியில் ஒரு குறிப்பிட்ட விலையில் பொருளை வாங்குவதற்கும் விற்பதற்கும் முழுமையான போட்டி நிலவுவது நிறைவுப் போட்டியாகும்.
தூயப்போட்டியும் நிறைவுப் போட்டியும்
அங்காடிகள், தூயபோட்டி (Pure competition), நிறைவுப் போட்டி என்று இரு வகையாக பிரித்துப் பேசப்படுகிறது. நிறைவுப் போட்டிக்கு பல இயல்புகள் உள்ளன. அவற்றில் எண்ணற்ற வாங்குபவர்களும், விற்பனையாளர்களும் இருத்தல், பொருட்கள் ஒரே சீரனவையாகவும் தன்மையானவையாகவும் இருத்தல், மற்றும் நிறுவனங்கள் தடையின்றி தொழிலைத் துவங்கவும் மூடவும் முடிதல் ஆகிய மூன்று நிபந்தனைகள் மட்டும் நிறைவேறியிருந்தால் அதனைத் தூயபோட்டி எனவும் மற்றவைகளை நிறைவுப்போட்டி எனவும் ஒருசில அறிஞர்கள் வேறுபடுத்துகின்றனர்.
நிறைவுப் போட்டியில் நிறுவனத்தின் தேவைக் கோடு
நிறைவுப் போட்டியின் முக்கியமான நிபந்தனை அங்காடி முழுவதும் ஒரே விலை நிலவ வேண்டும் என்பாதகும். விலையை எந்த ஒரு தனி நிறுவனமும் மாற்ற இயலாது. அவ்வாறு ஒரு நிறுவனம் விலையை ஏற்றி வைக்குமானால், பொருள்கள் ஒரே தரமானவையானதாலும் வாங்குபவர்கள் அனைவரும் விபரம் அறிந்தவர்களாகவும் உள்ளதால், விலை உயர்த்தப்பட்ட பொருளை யாரும் வாங்கமாட்டார்கள். ஆதலால் தேவை முற்றிலும் நெகிழ்வுடையதாக இருக்கும். நிறுவனத்தின் தேவைக்கோடு படம் ஆ வில் காண்பது போல் கிடைமட்டமாக இருக்கும்
அங்காடியின் தேவை எப்படி தனி நிறுவனத்தின் தேவையை நிர்ணயம் செய்கின்றது என்பதை படம் அ மற்றும் படம் ஆ காட்டுகிறது
படம் அ வில் குறிப்பிட்டடுள்ளது போல் அங்காடியில் உள்ள அனைத்து வாங்குவோரும் நிறுவனங்களும் இவர்களின் தேவையும் அளிப்பும் எங்கு சந்திக்கின்றதோ அங்கு சமநிலை அடைவர். பொருளின் விலை 50 உரூபாயில் சமனிலை அடைகின்றது. அங்காடி நிர்ணயித்த விலை, நிறுவனத்தின் தேவைக்கோடாக எதிரொளிக்கும். இது படம் ஆ வில் காண்பிக்கப்பட்டுள்ளது.. இந்நிலையில் ஒரு நிறுவனம் எதிர்கொள்ளும் தேவைக்கோடு (Demand curve) கிடைமட்டத்தில் ‘d’ இருக்கும். நிறைவுப்போட்டியில் ஒரு நிறுவனத்தின் இறுதிநிலை வருவாயும் விலையும் சமமாக இருக்கும் (P = MR). அட்டவணைக்காணவும் எண்ணிக்கை அதிகமாகும் போது கூட இறுதிநிலை வருவாயும் விலையும் சமமாக இருப்பதைக்காணலாம் அதனால் அதன் தேவைக்கோடும் இறுதிநிலைகோடும் படுகிடையாக சமமாக இருக்கும்.
குறுகிய காலத்தில் நிறுவனத்தின் சமநிலை
குறுகிய காலத்தில் நிறைவுப்போட்டியில் ஒரு நிறுவனம் எவ்வளவு உற்பத்தி செய்யும் என்பதைக் காணலாம். வரைபடத்தில் நிறைவுப்போட்டியில் ஒரு நிறுவனத்தின் தேவைக்கோடும் இறுதிநிலை வருவாய்க்கோடும் (d, MR) சமநிலை விலையில் ரூ.50 ல் காண்பிக்கப்பட்டுள்ளது.
இந்நிறுவனத்தின் இறுதிநிலை உற்பத்திச் செலவுக்கோடும் (MC) வரையப்பட்டுள்ளது. இந்த நிறுவனம் தமது இறுதி நிலைவருவாய் இறுதிநிலை உற்பத்திச் செலவைவிட அதிகமாக இருக்கும் வரை உற்பத்தி செய்யும். இறுதிநிலை வருவாய் இறுதிநிலை உற்பத்திச் செலவை விடகுறையும் பொழுது அதற்குமேல் உற்பத்தி செய்யாது. அதிக லாபம் ஈட்டும் விதியின் படி, நிறுவனம் தமது இறுதிநிலை வருவாயும் இறுதிநிலை உற்பத்திச் செலவும் சமமாகும் வரை உற்பத்தியை அதிகரிக்கும். அதற்கு மேல் உற்பத்தியை அதிகரிக்காது. அதிகலாபம் ஈட்டும் விதியின் படி நிறுவனம் MR = MC என்னும் அளவிற்கு உற்பத்தி செய்யும்.
குறுகிய காலத்தில் நிறுவனத்தின் அளிப்பு வளைகோடு
குறுகிய காலத்தில் நிறுவனம் தமது சராசரி மாறுபடும் உற்பத்திச் செலவை (Average variable cost) விட விலை அதிகமாக இருந்தால் மட்டுமே உற்பத்தியை அதிகரிக்கும். சராசரி மாறுபடும் உற்பத்திச் செலவை விட விலை குறைவாக இருந்தால் அது உற்பத்தியை நிறுத்தும். அதனால் நிறுவனத்தின் குறுகியகால அளிப்பு (Short term supply curve) வளைகோடு (Firm's supply curve in the short run) சராசரி மாறுபடும் உற்பத்திச் செலவிற்கு (Average Variable Cost) அதிகமாக உள்ள இறுதிநிலை உற்பத்திச் செலவு (Marginal cost) வளைகோட்டுப் பகுதியே ஆகும். வரைபடத்தில் இது காட்டப்பட்டுள்ளது
அங்காடியின் அளிப்பு வளைகோடு
ஒரு நிறுவனத்தின் அளிப்பு வளைகோடு (Industry supply curve) அதன் சராசரி மாறுபடும் உற்பத்தியின் வளைகோட்டை விட அதிகமாக உள்ள இறுதிநிலை செலவு வரைகோடு என்பதனால், அனைத்து நிறுவனங்களின் அளிப்பு வளைவுகோடுகளின் கூட்டுத் தொகையை தொழிலின் மொத்த அளவின் வளைவுகோடு ஆகும். ஒரு அங்காடியில் ABC என மூன்று நிறுவனங்கள் இருப்பதாக வைத்துக்கொள்வோம். ஒரு குறிப்பிட்ட விலையில் A நிறுவனம் 100 அலகுகளையும், B நிறுவனம் 80 அலகுகளையும் C நிறுவனம் 180 அலகுகளையும் உற்பத்தி செய்து வழங்குவதாக வைத்துக்கொள்ளலாம்.அங்காடி  முழுவதுக்குமான அளிப்பு குறிப்பிட்ட விலியில்  360 அலகுகள் (100+80+180) ஆகும்.
நீண்டகாலத்தில் நிறைவுப்
நீண்ட காலத்தில் அங்காடியில் சமநிலை அமைய அங்காடியின் தேவையும் அளிப்பும் சமமாக இருக்கும். நிறுவனத்தைப் பொறுத்த வரை அதன் தேவை, விலை, இறுதி நிலை வருவாய், இவைகளோடு இறுதி நிலைச் செலவு, குறுகிய கால சராசரி மொத்த செலவு, நீண்ட கால சராசரி மொத்த செலவு அனைத்தும் சமமாக இருக்கும். வரைபடத்தில் இது தெளிவாகக் காண்பிக்கப்பட்டுள்ளது. ஒரு தொழிலில் அல்லது அங்காடியில் நிறுவனங்கள் எண்ணிக்கை குறுகியகாலத்திலும் நீண்ட காலத்திலும் வேறுபடும். அங்காடியில் நிறுவனங்கள் குறுகிய காலத்தில் அதிக லாபம் ஈட்டினால் புது நிறுவனங்கள் தொழிலுக்கு வந்து நீண்டகாலத்தில் உற்பத்தியை அதிகரிக்கும். அது போலவே குறுகியகாலத்தில் நிறுவனம் நட்டம் அடைந்தால், சில நிறுவனங்கள் மூடப்படும். அதனால் உற்பத்தி சுருங்கும் நீண்டகாலத்தில் அங்காடி சமநிலையை நோக்கி நகர்ந்து கொண்டே இருக்கும்.
நீண்ட காலத்தில் அங்காடியில் சமநிலையின் இயல்புகள்
அன்றாட நடைமுறையில் இதுபோன்று நிறைவுப்போட்டியைக் காண்பது மிகவும் அரிதாக இருந்தாலும் இதனைப்பற்றிய அறிவு மற்ற அங்காடிகளின் தன்மையை அறிந்து கொள்ளவும், இந்த உன்னத நிலையிலிரிந்து ஒவ்வொரு நிபந்தனைகளாகத் தளர்த்தி உண்மை நிலை எவ்வாறு இருக்கும் என்பதை அறிந்து கொள்ளவும் இது உதவும்..
மாசிபத்திரி
மாசிபத்திரி (மாசிப்பச்சை, Artemisia vulgaris, mugwort / common wormwood) இது ஒரு மூலிகை தாவரமாகும்.
வளரியல்பு
இது மிதவெப்பமண்டல ஐரோப்பா, ஆசியா, தென் ஆப்பிரிக்கா, அலாஸ்கா ஆகிய இடங்களை தாயகமாகக் கொண்டது.
வெளி இணைப்புகள்
பகுப்பு:மூலிகைகள்
திருவரங்குளம் ஊராட்சி ஒன்றியம்
திருவரங்குளம் ஊராட்சி ஒன்றியம், தமிழ்நாட்டின் புதுக்கோட்டை மாவட்டத்தில் உள்ள பதின்மூன்று   ஊராட்சி ஒன்றியங்களில் ஒன்றாகும். திருவரங்குளம் ஊராட்சி ஒன்றியம் நாற்பத்தி எட்டு ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் திருவரங்குளத்தில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருவரங்குளம் ஊராட்சி ஒன்றியத்தின் மொத்த மக்கள் தொகை 1,48,695  ஆகும். அதில் பட்டியல் இன மக்களின்  தொகை 22,463  ஆக உள்ளது. பட்டியல் பழங்குடி மக்களின் தொகை 16 ஆக உள்ளது.
ஊராட்சி மன்றங்கள்
திருவரங்குளம் ஊராட்சி ஒன்றியத்தில் உள்ள 48 ஊராட்சி மன்றங்களின் விவரம்:
வில்லியம் பார்பர் (துடுப்பாட்டக்காரர், பிறப்பு 1797)
வில்லியம் பார்பர் ( William Barber), பிறப்பு: சூலை 29 1797, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1826-1828 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் பார்பர் (துடுப்பாட்டக்காரர், பிறப்பு 1797) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1797 பிறப்புகள் பகுப்பு:யார்க்சையர் துடுப்பாட்டக்காரர்கள்
ராதை
பேச்சின் போது ராதாராணி அல்லது ராதிகா என்று ராதா அடிக்கடி அழைக்கப்படுவதுடன், அவர் பெயருக்கு முன்னால் மதிப்பளிக்கும் வார்த்தையான “ஸ்ரீமதி” என்று கடவுளைப் பின்பற்றுபவர்களால் குறிப்பிடப்படுகிறார். ராதா பெண் தெய்வம் லட்சுமியின் மிக முக்கிய அவதாரங்களில் ஒருவர் ஆவார்.
கோபியர் ராதா
right|250px|thumb|ராதையை கிருஷ்ணருக்கு அறிமுகப்படுத்தல்: ராஜா ரவிவர்மாவின் ஓவியம் மகாபாரதம் மற்றும் பாகவத புராணம், பிரம்ம வைவர்த்த புராணம் போன்றவற்றில் சொல்லப்பட்ட கதையில், கிருஷ்ணர், பிருந்தாவனம் கிராமத்தில் கோபியர்கள் என்று அழைக்கப்பட்ட இடையர் இன இளம் பெண்களின் தோழமையில், தன் அதிகப்படியான இளமைப் பருவத்தைச் செலவழித்தார். மகாபாரதம் பிருந்தாவனத்தில் கிருஷ்ணரின் முந்தைய வாழ்க்கையை சற்று விரிவாக விவரிக்கவில்லை, மாறாக அதற்குப் பிறகான குருச்சேத்திரப் போரில் அதிக கவனம் செலுத்தியது, ஆனால் பாகவத புராணத்தில் கிருஷ்ணரின் கடந்த காலக் குழந்தைப் பருவத்தைப் பற்றி மிகவும் தெளிவாக விவரிக்கப்படுகிறது. பாகவத புராணத்தில், ராதாவின் பெயர் குறிப்பிடப்படவில்லை, ஆனால் அந்த நூலின் பத்தாவது அத்தியாயத்தில் கிருஷ்ணர் தான் இளைஞராக வளர்ந்து வரும் சமயத்தில், கோபியர்களுள் ஒருவருடன் விளையாடியதாக மறைமுகமாக அவர் பெயர் குறிப்பிடப்பட்டுள்ளது.
பாகவத புராணத்தின் கூற்றின்படி, கிருஷ்ணர் தனது 10 வது வயது, 7வது மாதத்தில், பிருந்தாவனத்தை விட்டு வெளியேறி மதுராவிற்குச் சென்றார். கிருஷ்ணன் பிருந்தாவனை விட்டு வெளியேறிய சமயத்தில், ராதாவும் பத்து வயதுடையவராகவோ அல்லது அதற்குக் குறைவாகவோ இருந்திருக்கலாம் என்று கருதப்படுகிறது. இதன் பின்னர் வெளிவந்த கீத கோவிந்தம் என்ற நூலில் ராதாவைப் பற்றி சற்று விளக்கமாகத் தரப்பட்டுள்ள விவரங்களை நாம் தெரிந்துகொள்ள முடியும்.
வைஷ்ணவத்தில்
right|275px|thumb|கிருஷ்ணருடன் ராதா இருப்பதைப் போன்ற ராஜா ரவி வர்மாவின் ஓவியங்கள் வைஷ்ணவ சமயம் அல்லது இந்து மத பக்திப் பாரம்பரியத்தில் கிருஷ்ணர் மையப்படுத்தப்படுகிறார், ராதா, கிருஷ்ணனின் பெண் நண்பர் மற்றும் ஆலோசகர் ஆவார். இந்தப் பாரம்பரியங்களின் சில ஆதரவாளர்களுக்காக, கிருஷ்ணரைப் போன்றோ அல்லது அவரை விட அதிகமாகவோ ராதா முக்கியத்துவம் பெறுகிறார். கிருஷ்ணரின் புராதன சக்தியாக ராதா இருக்கலாம் என்று கருதப்படுவதுடன், நிம்பர்கர் சம்பிரதாயம் மற்றும் அதைப் பின் தொடர்ந்து வரும் கௌடிய வைஷ்ணவப் பாரம்பரியத்தின் அங்கமான சைதன்ய மஹாபிரபு ஆகிய இரண்டிலும் ராதா மிகப் பெரிய பெண் தெய்வமாகக் கருதப்படுகிறார். மற்ற கோபியர்கள் அனைவரும் வழக்கமாக ராதாவின் பணிப் பெண்களாகக் கருதப்படுகின்றனர். அதோடு ராதா, கிருஷ்ணரின் விருப்பத்தில் முக்கியமான இடத்தைக் கொண்டுள்ளார்.
கிருஷ்ணருடனான அவர் உறவு முறையின் இரண்டு வகைகள்: ஸ்வாக்ய-ரஸா (திருமணமான உறவுமுறை) மற்றும் பராகியா-ரஸா (முடிவற்ற மனப்பூர்வமான “அன்பைக்” குறிப்பிடும் உறவுமுறை).
நிம்பர்க்கர் சம்பிரதாயத்தில், கிருஷ்ணருடனான ராதாவின் உறவுமுறை ஸ்வாக்கிய-ரஸா என்று சிறப்பிக்கப்படுவதுடன், பிரம்ம வைவர்த பூரணம் மற்றும் கர்கா சம்ஹித்தா போன்ற நூல்கள் அடிப்படையில் ராதா மற்றும் கிருஷ்ணர் ஆகியோரின் திருமணத்தை விவரிக்கிறது. கௌடிய பாரம்பரியம் காதலின் உயர்ந்த நிலையை பராகியா-ரஸா வில் மையப்படுத்துகிறது, அத்துடன் ராதாவும், கிருஷ்ணனும் பிரிந்திருந்தாலும் நினைவுகளைப் பரிமாறிக் கொள்கின்றனர். இவ்வுலகைச் சார்ந்த பாலுணர்வைப் போலன்றி, அடிப்படையில் உயர்ந்த, கடவுளைப் பற்றிய இயல்பான காதலைப் போல, கிருஷ்ணனை எண்ணிய கோபியர்களின் காதல் மறைபொருளின் மூலம் விவரிக்கப்படுகிறது.
இயற்கையில் கிருஷ்ணருடனான ராதாவின் உறவுமுறை பற்றிய உயர்ந்த இரகசியத்தை ஏன் மற்ற புராண நூல்களில் ராதாவைப் பற்றிய கதையில் விரிவாகக் குறிப்பிடவில்லை என்று கௌடிய மற்றும் நிம்பர்க வைஷ்ணவப் பள்ளிகளின் சார்பாளர்கள் தெரிவிக்கின்றனர்.
பிறப்பு
கடவுள் கிருஷ்ணரின் காதலியான ராதா ஒரு கூர்ஜரியாவார் (இடையர் குலப்பெண்), அத்துடன் இந்தியாவின் இன்றைய புது டெல்லிக்கு அருகாமையிலுள்ள பிருந்தாவனத்தில் இருந்து 8 கிலோமீட்டர்கள் தொலைவில் உள்ள பார்சனா அல்லது ராவல் ஆகிய இரண்டு கிரமங்களில் ஒன்றில் பிறந்தார். அவர் பாரம்பரியத்தில் பல்வேறு விவரணைகள் உள்ளன. விர்சபானு என்பவர் இடையர்களின் தலைவராக இருந்தார் என்பதுடன், ராதாவின் தந்தையும் ஆவார். விர்சபானு கடவுள் நாராயணனின் அவதாரத்தின் ஒரு பகுதியாக இருந்தார், அதே சமயம் அவர் தாய் கலாவதி பெண் தெய்வம் லட்சுமியின் அவதாரத்தின் ஒரு பகுதியாக இருந்தார்.
கிருஷ்ணர் 5000 ஆண்டுகளுக்கு முன்னர் வாழ்ந்ததாகச் சொல்லப்படும் பிருந்தாவனில் ராதாவின் இறைவழிபாடு சிறப்புமிக்கது. அங்கு அவரின் முக்கியத்துவம் கிருஷ்ணரின் முக்கியத்துவத்தை விஞ்சக்கூடியதாக இருக்கிறது. கௌடிய வைஷ்ணவத்தில் கிருஷ்ணரிடத்தில் ராதாவின் அன்பு மிகவும் உயர்ந்ததாக முதன்மைபடுத்தப்படுகிறது, ஏனெனில் அது முடிவற்றதுடன், நிபந்தனையற்ற தன்மையைக் கொண்டது. ஆகவே ராதா, கிருஷ்ணருக்கு ‘அவரின் இதயம் மற்றும் ஆன்மா’, மற்றும் அவரின் ‘ஹிலாந்தி-சக்தி’ (மன வலிமைத் தோழமை) ஆகிய அளவுகளில் மிக முக்கியமான நண்பராக இருக்கிறார்.
பிரிஹட்-கௌதமிய தந்திரத்தில், ராதாராணி பின்வருமாறு வரையறுக்கப்படுகிறார்: “இயற்கைக்கு அப்பாற்பட்ட பெண் தெய்வம் ஸ்ரீமதி ராதாராணி, கடவுள் ஸ்ரீ கிருஷ்ணரின் நேரடியான சரிநேர் படிவமாவார். அவர் எல்லா நற்பேறுடைய பெண்தெய்வத்தின் மையத் தோற்றம் ஆவார். அவர் கடவுள் தன்மையுடைய அனைத்து-கவர்ச்சிமிக்க ஆளுமையை ஈர்ப்பதற்கான முழுமையான வசீகரத்தை சொந்தமாய்க் கொண்டுள்ளார். அவர் புராதனமான கடவுளின் உள்ளார்ந்த ஆற்றலைக் கொண்டிருக்கிறார்.”
நிம்பர்க்கர்
நிம்பர்க்கர் என்பவர் ராதாவை பற்றிய கொள்கைகளை எங்கும் பரவச் செய்த முதல் வைஷ்ணவ ஆச்சார்யர் ஆவார்.
சைதன்ய மகாபிரபு
ராதா மற்றும் கிருஷ்ணர் ஆகிய இருவரின் அவதாரங்கள் ஒரே வடிவத்திலானவை (நவீன கால இஸ்கான் இயக்கம்) என, வங்காளத் துறவியான சைதன்ய மஹாபிரபு (1486 - 1534) முற்றிலும் நம்புகிறார். சைதன்யர் தன் வாழ்க்கை முழுவதும், வைஷ்ணவப் பாரம்பரியத்தின் பக்தராகவே வாழ்ந்தார், மேலும் அவர் எந்த அவதாரத்தின் வடிவத்தையும் வெளிப்படையாகக் கோரவில்லை, ஆனால் அவருடைய வாழ்க்கை வரலாற்றில் தனக்கு நெருங்கிய சம்பந்தமுள்ள தெய்வீக வடிவத்தை அவர் வெளிப்படுத்தியதாகத் தெரிவிக்கப்பட்டுள்ளது.
திருவிழாக்கள்
ராதாவின் பிறந்த நாள் ராதாஷ்டமியாகக் கொண்டாடப்படுகிறது. பொதுவாக அனுமதிக்கப்படாத பக்தர்கள் இந்தச் சமயத்தில் சிறப்பான முறையில் அனுமதிக்கப்படுகிறார்கள். உதாரணத்திற்காக, அவரின் பொருட்டு குற்றங்கள் நடைபெற வாய்ப்பு இருப்பதன் காரணமாக, ராதாவின் பெயர் பொதுவாகப் பாடப்படுவதில்லை. அவர் குண்டம், அல்லது ஏரி ஆகியவற்றினுள் அனைத்து பக்தர்களும் நுழைவதற்குத் தகுதி பெறுவது, ஹோலியாகக் கருதப்படுகிறது.
ராதா குண்டம் (ராதாராணியின் ஏரி) தோற்றத் திருவிழா நாளில், அங்கே குளிப்பதற்குப் பக்தர்கள் நடு இரவு வரை காத்துக் கொண்டிருக்கிறார்கள். அவரின் “தோன்றும் நாள்” அல்லது ”பிறந்த நாள்” இல் அவரின் ஹோலிப் பெயர்கள் அங்கே பாராயணம் செய்யப்படுகிறது. அவர் “தோன்றுவதாகச்” சொல்லப்படுகிறது, ஏனெனில் அவர் பிறப்பு அல்லது இறப்பு எதையும் கொண்டிருப்பதில்லை, அத்துடன் தளைகளை நீக்குவதற்குக் கிருஷ்ணருடன் நிரந்தரமாகச் சேர்ந்திருக்கிறார். அவர் கிருஷ்ணரை "திருமணம்" செய்து கொள்வதற்கு ஏற்ற மிகவும் தூய்மையானப் பெண் ஆவார்.
பெயர்கள் & இறைவழிபாடு
thumb|250px|right|வார்சனாவில் உள்ள கோயில் ராதா மற்றும் கிருஷ்ணரின் இறை வழிபாட்டிற்கு அர்ப்பணிக்கப்பட்டுள்ளது. ராதா கொண்டுள்ள பல சிறப்புப் பெயர்கள் அவரது பண்புகள் மற்றும் சிறப்பியல்புகளை விவரிக்கிறது.
ராதாராணியின் ஒவ்வொரு பெயரின் சாரத்தையும் நாமாவளியுடன் முழுமையாகத் தெரிந்து கொள்வதற்கு – ஐபிஎ சமஸ்கிருதத்தின் 100 நன்னிமத்தமான பெயர்கள்.
ராதாவிற்கு அர்ப்பணம் செய்யப்பட்ட கோயில்கள்
இந்தியா மற்றும் வெளிநாடுகளில் உள்ள கோயில் தெய்வங்களின் பெயர்கள் பொதுவாக முதலில் ராதாரணி என்றும் பின்னர் கிருஷ்ணர் என்று முறைப்படுத்தப்பட்டுள்ளது. ஸ்ரீமதி ராதாராணியின் கருணையின் மூலம் கிருஷ்ணரை அணுக முடியும், அத்துடன் வேறு எவராலும் முடியாது. உதாரணத்திற்காக, ஒருவர் பிருந்தாவனில் உள்ள கோவிந்தாஜி கோயிலிற்குள் நுழைந்திருந்தால், தெய்வங்கள் ராதா கோவிந்தா என்று பெயரிடப்பட்டு இருக்கும், அத்துடன் கிருஷ்ணரின் பக்தர்கள் அவரை மட்டுமின்றி, ராதா மற்றும் கோவிந்தா ஆகிய இருவரையும் வழிபட்டிருக்க வேண்டும். ஏனெனில் ராதாராணியின் அன்பினால் கிருஷ்ணர் கட்டுண்டுள்ளார்.
கூடுதலான ஆதாரங்கள்
பகுப்பு:இந்து பெண் தெய்வங்கள் பகுப்பு:கண்ணனின் மனைவிகள் பகுப்பு:கூகுள் தமிழாக்கம்-இதிகாசம்
குறு, சிறு, நடுத்தரத் தொழில்கள் அமைச்சகம்
குறு, சிறு மற்றும் நடுத்தரத் தொழில்கள் அமைச்சகம் என்பது இந்திய அரசின் அமைச்சகம் ஆகும். இது இந்தியாவில் உள்ள குறு, சிறு மற்றும் நடுத்தர நிறுவனங்கள் தொடர்பான விதிகள், ஒழுங்குமுறைகள் மற்றும் சட்டங்களை உருவாக்குதல் மற்றும் நிர்வகிப்பதற்கான உச்ச நிர்வாக அமைப்பாகும். குறு, சிறு மற்றும் நடுத்தர தொழில் துறை அமைச்சர் நாராயண் ரானே ஆவார்.
வரலாறு
சிறுதொழில் மற்றும் வேளாண் மற்றும் கிராமப்புற தொழில்கள் அமைச்சகம் அக்டோபர் 1999இல் உருவாக்கப்பட்டது. செப்டம்பர் 2001இல் இந்த அமைச்சகம் சிறுதொழில் அமைச்சகம் மற்றும் வேளாண் மற்றும் கிராமப்புற தொழில் அமைச்சகம் என இரண்டாகப் பிரிக்கப்பட்டது. 9 மே 2007 அன்று குறு, சிறு மற்றும் நடுத்தர தொழில்கள் அமைச்சகம் நிறுவப்பட்டது.
வழங்கும் சேவைகள்
இது பொருளாதார தகவல் சேவைகள், மேம்பாட்டிற்கான கொள்கை உருவாக்கத்தில் அரசுக்கு ஆலோசனை வழங்குகிறது. கள அலுவலகங்கள் மத்திய மற்றும் மாநில அரசுகளுக்கு இடையே பயனுள்ள இணைப்புகளாகவும் செயல்படுகின்றது.
பணிகள்
இது மாநில அரசின் நிதியுதவியுடன் கைவினைஞர்கள் மற்றும் தொழிலாளர்களுக்கு தொழில்நுட்ப பயிற்சி அளிக்கிறது. இது பல்வேறு வளர்ச்சி நிறுவனங்களில் ஈடுபட்டுள்ள விரிவாக்க அலுவலர்களுக்கு பயிற்சி அளிக்கவும் ஏற்பாடு செய்கிறது. இது பட்டம்/பட்டயப் பொறியாளர்களுக்கான கோடைகால பயிற்சி திட்டங்களை வழங்குகிறது.
பிரதம அமைச்சர் வேலைவாய்ப்பு உருவாக்கல் திட்டம்
2008-09ஆம் ஆண்டில் குறு, சிறு நிறுவனங்களை நிறுவுவதன் மூலம் நாட்டில் சுய வேலைவாய்ப்பை மேம்படுத்துவதற்கான திட்டமாக தொடங்கப்பட்டது. இது கடனுடன் இணைக்கப்பட்ட மானியத் திட்டமாகும். இதில் உற்பத்தித் துறைக்கு 25 இலட்சம் மற்றும் சேவைத் துறைக்கு 1000 இலட்சம் வரை தகுதியான பயனாளிகளுக்கு கடன்கள் வழங்கப்படும். இதற்காக 35% வரை மானியம் வழங்கப்படுகிறது.
காதி மற்றும் கிராமத் தொழில்கள் ஆணையம் மூலம் தேசிய அளவில் ஊரகப் பகுதிகளில் உள்ள தனி நபர்கள், பதிவு செய்யப்பட்டச் சங்கங்கள் மற்றும் தொண்டு நிறுவங்களுக்கு உற்பத்தித் தொழில் செய்ய கடனுடன் கூடிய மானியத் தொகை வழங்கப்படுகிறது.
மேற்கோள்கள்
பகுப்பு:இந்திய அமைச்சகம்
பாவனக்கோட்டை குற்றமற்ற அய்யனார் கோயில்
பாவனக்கோட்டை குற்றமற்ற அய்யனார் கோயில் தமிழ்நாட்டில் சிவகங்கை மாவட்டம், பாவனக்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் குற்றமற்ற அய்யனார், பூரணாதேவி, புஷ்கலா தேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆர்தர் ஹெய்லி
வாழ்க்கை
பகுப்பு:1920 பிறப்புகள் பகுப்பு:2004 இறப்புகள்
ராட்டர்டாம் சண்டை
ராட்டர்டாம் சண்டை (Battle of Rotterdam) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது நெதர்லாந்து சண்டையின் ஒரு பகுதியாகும். இதில் நாசி ஜெர்மனியின் படைகள் ராட்டர்டாம் நகரைத் தாக்கிக் கைப்பற்றின.
மே 10, 1940 அன்று ஜெர்மனியின் மேற்குப் போர்முனைத் தாக்குதல் தொடங்கியது. பெல்ஜியம், பிரான்சு, லக்சம்பர்க் மற்றும் நெதர்லாந்து ஆகிய நான்கு நாடுகளையும் ஒரே நேரத்தில் ஜெர்மானியப் படைகள் தாக்கின. ராட்டர்டாம் நகர் நெதர்லாந்தின் எல்லையிலிருந்து சற்று தொலைவிலிருந்ததால் அதில் பலமான பாதுகாவல் படைகள் நிறுத்தப்படவில்லை. இதை பயன்படுத்திக் கொண்டு வான்குடை வீரரகளை மிதவை ஊர்திகளின் மூலமாக ராட்டர்டாம் நகரில் தரையிறக்கி அதைக் கைப்பற்றலாம் என்று திட்டமிட்டனர் ஜெர்மானிய தளபதிகள். மே 10ம் தேதி ஜெர்மானிய வீரர்கள் ராட்டர்டாம் நகரைச் சுற்றியுள்ள பகுதிகளில் தரையிறங்கத் தொடங்கினர். ராட்டர்டாமின் பாதுகாவல் படைகள் இதை எதிர்பார்க்காததால் பெரிய எதிர்வினை ஒன்றும் ஆற்றவில்லை. அடுத்த நான்கு நாட்களுக்கு இரு தரப்புக்கும் நடையே நடந்த சண்டையில் யாருக்கும் வெற்றி கிட்டவில்லை. நகரின் மத்தியில் ஓடிய மியூசே ஆற்றின் வடகரை நெதர்லாந்து படைகளின் வசமும் தென்கரை ஜெர்மானியர் வசமும் இருந்தன. ஜெர்மானியப் படைகளால் ஆற்றைகடந்து நகரைக் கைப்பற்ற முடியவில்லை. நெதர்லாந்தின் மற்ற பகுதிகளில் ஜெர்மானிய ராணுவம் வேகமாக முன்னேறி வந்ததால் ராட்டர்டாம் நகரம் விரைவில் சரணடைந்து விடுமென்று ஜெர்மானிய போர்த் தலைமையகம் நினைத்தது. ஆனால் நெதர்லாந்துப் படைகள் அவ்வாறுச் சரணடையாமல் இழுத்தடித்தன. இரு தரப்புக்குக்கும் போர் நிறுத்தப் பேச்சுவார்த்தைகள் நடந்து கொண்டிருக்கும் போதே ஜெர்மானிய வான்படை லுஃப்ட்வாஃபேயின் தளபதி ஹெர்மன் கோரிங் ராட்டர்டாம் நகரின் மீது குண்டுவீசுமாறு தனது படைகளுக்கு உத்தரவிட்ட்டர்.
நகரில் பெரும் நாசத்தை ஏற்படுத்தினால், ராட்டர்டாம் அதிகாரிகள் பயந்து சரணடைந்து விடுவார்கள் என்று அவர் எண்ணினார். லுஃப்ட்வாஃபே குண்டு வீசிகள் ராட்டர்டாம் நகரை அடையும் முன்னரே ராட்டர்டாமின் ஆட்சியாளர்கள் சரணடைய ஒத்துக்கொண்டனர். ஆனால் இந்த செய்தி குண்டு வீசிகளுக்கு வானொலி மூலம் தெரிவிக்கப்பட்டு அவைகளைத் திருப்பி அழைக்குமுன் அவற்றுள் ஒரு பகுதி, ராட்டர்டாம் நகரை அடைந்து குண்டுகளை வீசியது. மொத்தம் 1150, ஐம்பது கிலோ குண்டுகளும் 158 இருநூற்று ஐம்பது கிலோ குண்டுகளும் வீசப்பட்டன. இந்த குண்டுகளால் நகரில் பெருந்தீ மூண்டு சுமார் 25,000 கட்டிடங்கள் எரிந்து சாம்பலாயின. 2.6 சதுர கி.மீ பரப்பளவுள்ள பகுதி முற்றிலும் நாசமானது. சுமார் 1000 பொதுமக்கள் கொல்லப்பட்டனர். இந்த நிகழ்வு ராட்டர்டாம் பிளிட்ஸ் என்று அழைக்கப்படுகிறது. ராட்டர்டாம் நகரம் ஏற்கனவே சரணடைந்துவிட்டதால் இந்த குண்டுவீச்சு தேவையற்ற ஒன்றாகிப் போனது.
அடிக்குறிப்புகள்
பகுப்பு: மேற்குப் போர்முனை (இரண்டாம் உலகப் போர்) பகுப்பு:1940 நிகழ்வுகள் பகுப்பு:நெதர்லாந்து
சீனாவின் தேசிய நூலகம்
நூல்கள்
ஐக்கிய நாடுகள் சபை, வெளி நாட்டு அரசுகள் ஆகியவற்றின் ஆவணங்களை சேகரித்து வைத்துள்ளனர். இவை பல மொழிகளில் இருப்பது குறிப்பிடத்தக்கது. இங்கு பழைய கால ஓலைச்சுவடிகளும் உள்ளன.
குறிப்பிடத்தவை:
மேற்கோள்கள்
பகுப்பு:சீன இலக்கியம் பகுப்பு:சீன நூலகங்கள் பகுப்பு:தேசிய நூலகங்கள்
லெகோ மொழி
லெகோ, (Leco மற்றும் Leko) ஓர் தனித்த மொழியாகும். வெகுகாலமாகவே அழிந்த நிலையில் உள்ளதாக கருதப்பட்ட இந்த மொழியை பொலிவியாவின் தித்திகாக்கா ஏரியின் கிழக்கில் ஏறத்தாழ 20–40 பேர் பேசி வருகின்றனர். லெகோ மொழியினத்தவர்களின் மக்கள்தொகை 80 என மதிப்பிடப்பட்டுள்ளது.
வரலாறு
சிலச் சொற்களடங்கிய பட்டியல்கள் கிடைக்கப்பெற்றாலும் 19ஆவது நூற்றாண்டின் துவக்கத்தில் ஆந்த்ரே எர்ரேரோ என்ற கிறித்தவப் பாதிரியார் தொகுத்த கிறித்தவ நூல் முதன்மையான லெகோ மொழி ஆவணமாக விளங்குகின்றது. இந்த நூல் 1905இல் லபோன் குவெடோவால் வெளியிப்பட்டது. அவர் இந்த நூலைப் பயன்படுத்தி மொழியின் இலக்கணத்தை வரையறுத்தார். 1994இல் சைமன் வான் டெ கெர்கே என் மொழியியலாளர் இந்த மொழி பேசும் சிலரைக் கண்டறிந்து குவெடோவின்  இலக்கணப் பகுப்பாய்விற்கு கூடுதலாக சில தகவல்களைத் தொகுத்தார்.
பயன்பாடும் விவரிப்பும்
இம்மொழி பேசும் சிலரை வான் டெ கெர்கே 1994–97 காலப்பகுதியில் குடிபெயரச் செய்தார். பெரும்பாலும் ஆடவராகவும் 50 அகவைக்கு மூத்தவர்களாகவும் இருந்த இவர்கள் இந்த மொழியை வெகுகாலமாக பயன்படுத்தாது இருந்தவர்கள்; இயற்கையாக லெகோ மொழி பேச இவர்கள் மிகவும் தயங்குகின்றனர்.
வெளி இணைப்புகள்
பகுப்பு:மொழிகள் பகுப்பு:பொலிவியா
காட்டுப்பூனை
காட்டுப்பூனை ஆசியாவைத் தாயகமாகக் கொண்ட ஒரு நடுத்தர அளவுள்ள பூனை. இது ஆசியாவில் சீனாவில் இருந்து, தெற்காசியா, நடு ஆசியா, நைல் பகுதி வரை பரவியுள்ளது. மேலும் இது இந்தியாவில் பரவலாகக் காணப்படுகிறது. காட்டுப் பூனையை வெருகு என்று தமிழ் அகராதிகள் குறிப்பிடுகின்றன. வெருகு பற்றிப் பழந்தமிழ் இலக்கியங்களில் விரிவான குறிப்புகள் காணப்படுகின்றன.
இயல்பு
வீட்டுப்பூனைகளை விடச் சற்று பெரிதாக இருக்கும் இப்பூனைகள் 55 முதல் 94 செ.மீ நீளம் வரையும் 36 செ.மீ உயரம் வரையும் வளரும். மூன்றில் இருந்து 12 கிலோ எடை வரை இருக்கும். கடுவன் பூனைகள் பெட்டைகளை விடச் சற்று பெரியவை. அடர்ந்த காடுகளை விரும்பாத இப்பூனை சவான்னா புல்வெளி, வெளிப்பாங்கான காடுகள் முதலிய இடங்களில் வாழும். காட்டுப்பூனைகள் நன்றாக மரம் ஏற வல்லவை.
உணவு
காட்டுப்பூனை கொறிணிகள், அணில், முயல், தவளை, பறவைகள் முதலியவற்றை வேட்டையாடி உண்ணும். ஊர்ப்புறங்களில் இவை வீட்டில் வளர்க்கப்படும் கோழி, வாத்து ஆகியவற்றையும் வேட்டையாடும்.
தென்றல் வரும் தெரு
தென்றல் வரும் தெரு 1994 இல் வெளிவந்த தமிழ்த் திரைப்படமாகும். ரமேஷ் அர்விந்த் நடித்த இப்படத்தை என். ஜி. கௌரி மனோகர் இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சார்லி நடித்த திரைப்படங்கள்
ஹாரி பார்சாட்
ஹாரி பார்சாட் ( Harry Barchard, பிறப்பு: சூன் 25 1860, இறப்பு: சூலை 28 1935), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1888 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஹாரி பார்சாட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1860 பிறப்புகள் பகுப்பு:1935 இறப்புகள் பகுப்பு:லன்காசையர் துடுப்பாட்டக்காரர்கள்
கலைஞர்கள் - இலங்கைத் தமிழ் நூல் பட்டியல்
இலங்கை எழுத்தாளர்களினால் எழுதி வெளியிடப்பட்ட கலைஞர்கள், சிற்பக்கலைஞர், இசைக்கலைஞர்கள், நாடகக் கலைஞர்கள், திரைப்படக்கலைஞர்கள் பற்றிய தமிழ் நூல்கள் கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
பிள்ளையார்குளம் கொம்புமாடசாமி கோயில்
பிள்ளையார்குளம் கொம்புமாடசாமி கோயில் தமிழ்நாட்டில் திருநெல்வேலி மாவட்டம், பிள்ளையார்குளம் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வாகிதுல் கனி
வாகிதுல் கனி (Wahidul Gani), வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒரு இல் கலந்து கொண்டுள்ளார். இவர் 1988 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.